**PALKALLISUUS ALLE TYÖPÄIVÄN MITTAISISSA LUOTTAMUSMIES- / TYÖSUOJELUKOULUTUKSISSA** TEn 27.1.2021

Kuntatyönantaja ei hyväksy alle työpäivän mittaisia palkallisia koulutuksia, työnantajatasolla tällaisia voidaan hyväksyä ja siitä on suositus. Tämä perustuu siihen, että joissain ammattitehtävissä on vaikeaa myöntää muutaman tunnin palkallista vapautusta. Alle työpäivän mittaisia (yleensä puolipäivää) koulutuksia voi järjestää ja henkilöstön edustajat\* voivat osallistua niihin palkallisena työaikana.

Alle työpäivän mittaisissa koulutuksissa tulkitaan koulutussopimuksen kohtaa sivulla 6, joka on suositus

*Verkkoavusteinen koulutus*

*Henkilöstökoulutusta voidaan toteuttaa myös verkkokoulutuksena. Verkkokoulutuksessa henkilö voi opiskella tietokonepäätteellä olematta läsnä itse koulutustilaisuudessa. Paikallisesti työnantaja ja työntekijä sopivat siitä, millä tavalla ja kuinka paljon hän voi saada vapautusta työtehtävistä osallistuessaan verkkokoulutukseen.*

*Verkkokoulutus pyritään järjestämään ensisijaisesti omalla työpaikalla, mutta tarvittaessa myös etäopiskeluna. Opiskelijalle voidaan antaa mahdollisuus käyttää työpaikan tavanomaisia työvälineitä (tietokone, internet-yhteys) ja tarvittavat ohjelmat.*

Käytännössä henkilöstön edustaja sopii suoraan työnantajan kanssa osallistumisesta koulutukseen. Työnantaja voi estää koulutukseen osallistumisen ilman perusteluita. Mikäli työnantaja estää pääsyn koulutukseen, kannattaa tätä muistuttaa, että kyse on palkalliseksi hyväksytystä koulutuksesta, jota on vain supistettu johtuen etäyhteyksistä.

Kuntatyönantaja on hyväksynyt, että koko päivän / päiviä kestävä yleiskirjeessä 14/2020 hyväksyttyjä koulutus voidaan toteuttaa myös etäyhteyksillä. Tällaisissa henkilöstön edustajien koulutuksissa sovelletaan edelleen koulutussopimuksen kohtaa 3 Työ- ja virkaehtosopimus ammattiyhdistyskoulutuksesta. Tämä on työnantajaa sitova.

*\*Henkilöstön edustaja = luottamusmiehet varaedustajineen + työsuojeluvaltuutetut, työsuojelutoimikunnan jäsenet varaedustajineen*

*Huom! Toistaiseksi työnantajat ovat päästäneet erittäin hyvin puolenpäivän mittaisiin palkallisiin LM-koulutuksiin, koska on myös työnantajan etu, että koulutukset ovat tiivistetyssä muodossa.*